Tabura Azadîye ya Enternasyonale vera galanê îşxalî yê Dewleta Tirkan beyanatêko nuştekî weşana.
Beyanatî de ame dîyarkerdene ke Artêşa Tirkan a ke bê qirkerdiş û talanî tewr yew armancê xo çin o, wazena îşxalê xo mende û hîra bikera û beyanatî de ame vatene ke “Êyê ke wazenê şarê Rajawanî yê bêguneyî bi teyareyanê şerî û çekanê giranan ê çinkerdişî bitersnerê û bikerê kole, ganî xo vîra mekerê; Rojawan wayîrê qehremananê xoverdayîşî yo ke xo bi hişmendîya azadîye û birredarîya şerî amede kerdo. Û şerwanê enternasyonelî zî înan reyde nê deyîranê azadîye vanê.
Deyîrê azadîye bi enternasyonelî hîna weş yenê vatene. Ma êsîranê dinya tena bi enternasyonelî eşkenîme hişyar bikerê. Tabura Azadîye ya Enternasyonele ke hetê ê kesanê ke vera zulmî bihêrs ê ra ameya ronayene, baş zana ke çîyo ke eşkeno vera cerganê DAÎŞî û TCya barbare ma bireyno tena çeka ma ya û bi na hişmendîye şer kena. Şer û xoverdayîşê ê kesan dewam keno û kîştoxê îşxalkerî do gonîya ke rişnenê de bixeneqîyê. Tabura Azadîye ya Enternasyonele vera îşxalê TC bi hawayeko çalak xo ver dana.
Şerwanê enternasyonelî ke çeperanê xoverdayîşî de cayê xo girewto alanê xoverdayîşî berz kenê û deyîranê azadîye bi ziwanê xo vanê. Kotî de zulm bibo uca de xoverdayîş zî esto. Şerwanê enternasyonelî refanê tewr verî yê xoverdayîşî de, têkaleka şerwananê QSDyî de şer kenê. Ma venga kedkaranê dinya danîme ke êyê ke vera zulmî bihêrs ê wa mîyanê Tabura Azadîye ya Enternasyonele de ca bigîrê û şer bikerê. Ma veng danîme ke wa çekanê ma yê azadîye bikerê xo dest ke tena na yewe eşkena ma bireyna.”
